Modesto Pose

Modesto Pose Mesura, nado en Barizo (Malpica de Bergantiños) o 28 de decembro de 1955,«Non podo estar máis de quince días sen volver por Malpica» La Voz de Galicia, 1/3/2011. é un médico e político galego do PSdeG-PSOE.

 Traxectoria 
miniatura|Papeleta da circunscrición electoral de Pontevedra para o Senado nas Eleccións xerais de abril de 2019.
Licenciado en Medicina e Cirurxía pola Universidade de Santiago de Compostela, foi inspector médico no SERGAS. Foi candidato á alcaldía de Malpica de Bergantiños polo PSdeG-PSOE nas eleccións municipais de 1983 polo PSdeG-PSOE, logrando 2 concelleiros. Posteriormente instalouse en Vilagarcía de Arousa por motivos profesionais. Foi Secretario Comarcal do PSdeG-PSOE en Arousa (1993-1997), Secretario Provincial de Pontevedra do PSdeG-PSOE (1998-2012, ata 2009 como Coordinador Provincial), membro da Executiva Galega (2001-2012) e deputado no Parlamento de Galicia dende 2001 ata 2012. Foi candidato á alcaldía de Vilagarcía de Arousa nas eleccións municipais de 2011.  Tralas Eleccións Xerais de 2015 foi designado senador polo Parlamento de Galicia, volvendo a ser novamente designado tralas Eleccións Xerais de 2016. Nas Eleccións Xerais de abril de 2019 volveu a ser escollido senador tras presentarse pola provincia de Pontevedra, sendo o candidato máis votado. Repetiu candidatura nas Eleccións de novembro do mesmo ano volvendo a ser elixido e o candidato máis votado. Nas Eleccións Xerais de 2023 foi elixido deputado no Congreso pola provincia de Pontevedra.

 Vida persoal 
É irmán de Xosé Manuel Pose Mesura.

 Notas 

 Véxase tamén 

 Outros artigos 
 Lista de senadores galegos desde a Transición
 Ligazóns externas 
 Ficha en Galicia Política

Categoría:Alumnos da Universidade de Santiago de Compostela
Categoría:Médicos de Malpica de Bergantiños
Categoría:Deputados do Parlamento de Galicia polo PSdeG-PSOE
Categoría:Nados en Malpica de Bergantiños
Categoría:Nados en 1955
Categoría:Senadores por designación do Parlamento de Galicia
Categoría:Senadores de España polo PSOE
Categoría:Senadores por Pontevedra
Categoría:Deputados da VI Lexislatura do Parlamento de Galicia
Categoría:Deputados no Congreso dos Deputados (XV Lexislatura)
Categoría:Deputados no Congreso dos Deputados pola provincia de Pontevedra